NRK Vær

NRK Vær er en spesialtilpasset værtjeneste for havgående fartøy og kystnære yrkes- og fritidsfiskere, fra NRK. Kanalen kan via DAB tas inn langs kysten og 50 km ut fra ytre kystlinje med noen unntak fra svenskegrensa i øst, i Indre Oslofjord, langs Sørlands-kysten, Vestlandskysten og langs store deler av Trøndelagskysten. Videre i områdene rundt Mo i Rana, Bodø, Narvik, Harstad, Tromsø, Hammerfest, Alta og Vadsø. På Svalbard tilbys også værvarsler via mellombølgeradio. Denne senderen dekker hele øygruppa. NRK driver kanalen i tett samarbeid med Meteorologisk Institutt.

Sending 
Ny værmelding leses inn ca kl 09.00, ca kl 13.00 og ca kl 19.00, men ny oppdatering vil kunne skje hyppigere når forholdene tilsier det. Tjenesten baserer seg på at den innleste værmeldingen blir sendt fortløpende til den byttes ut med en ny, på lik linje med NRK Trafikk. NRK Vær tilbys i tre varianter: NRK Vær syd, NRK Vær vest og NRK Vær nord. Tidligere har værvarsler også blitt tilbudt via sendere på Kløfta, Kvitsøy, Fredrikstad, Vigra og Ingøy. Langbølgesenderen på Ingøy var den siste som ble lagt ned (i 2018).

Referanser

Eksterne lenker 

 NRK Klassisk programoversikt
 Nettsidene til BCC 
 Intervju med tidligere radiodirektør Tor Fuglevik om NRK Alltid klassisk på kanalens tiårsjubileum. Nettsidene til tidsskriftet Ballade

Klassisk
Radiokanaler etablert i 1995
Norske radiokanaler